Հեյլի Ուիքենհայզեր

Հեյլի Ուիքենհայզեր (; ), կանադացի հոկեյիստուհի։ Ամպուլան՝ հարձակվող։ 2002, 2006, 2010 և 2014 թվականների օլիմպիական խաղերի չեմպիոն։ Աշխարհի յոթակի չեմպիոն։ Ջեյն Հեֆֆորդի հետ Օլիմպիական խաղերի պատմության մեջ ամենատիտղոսակիր հոկեյիստուհի։ Կանադացի մարզիկների շարքում օլիմպիական ոսկե մեդալների քանակով ռեկորդակիր։ Նաև համարվում է աշխարհի մեծագույն հոկեյիստ կին։

2000 թվականին Սիդնեյում մասնակցել է Ամառային Օլիմպիական խաղերին սոֆտբոլի մրցումներին։ Հեյլիի ղեկավարած ականակիրներն անհաջող են հանդես եկել՝ 7 խաղից հաղթելով միայն մեկը։ Արդյունքում նրանք հայտնվել են վերջին հորիզոնականում։ Սիդնեյում կայացած խաղերից հետո Հեյլին ավարտել է գործունեությունը սոֆթբոլում։ 2008 թվականին Պեկինի օլիմպիադայում հանդես է եկել որպես սոֆթբոլի մեկնաբան։

2014 թվականի փետրվարի 20-ին նա ընտրվել է ՄՕԿ-ի անդամ` որպես Մարզիկների հանձնաժողովի անդամ։

2019 թվականի հունիսի 25-ին ներառվել է հոկեյի փառքի սրահում։ Արարողությունը տեղի է ունեցել 2019 թվականի նոյեմբերին Տորոնտոյում։

Խաղային գործունեություն

Պատանեկան գործունեություն 
Ուիքենհայզերը սկսել է հոկեյ խաղալ հինգ տարեկանում իր ծննդավայր Շոնավոն քաղաքի բաց սահադաշտում։ Մինչև 13 տարեկանը նա բացառապես խաղացել է տղաների թիմերում։ Ընտանիքի Կալգարիա տեղափոխվելուց հետո Ուիքենհայզերը շարունակել է հոկեյ խաղալ։ 1991 թվականին նա Կանադայի ձմեռային խաղերին ներկայացրել է Ալբերտա նահանգը։ Ալբերտայի թիմը ոսկե մեդալ է նվաճել սառույցի հոկեյի մրցաշարում, իսկ Ուիքենհայզերը դաշտից խփել է հաղթական գոլը և եզրափակիչ խաղում ճանաչվել է ամենաարժեքավոր խաղացող։

Միջազգային գործունեություն 
15 տարեկանում Ուիքենհայզերը առաջին անգամ հրավիրվել է ազգային հավաքական և այդ օրվանից դարձել թիմի անդամ։ Նրա առաջին միջազգային մրցաշարը 1994 թվականի Աշխարհի գավաթն էր, որն անցկացվել է Լեյք Փլասիդում։ Մասնակցել է երեք խաղի և թիմի ոսկե մեդալի է արժանացել։ 1997 թվականին նրա աշխարհի երկրորդ առաջնությունը նույնպես վաստակել է ոսկե մեդալ, և Ուիքենհայզերը հայտնվել է մրցաշարի խորհրդանշական հավաքականում։ Դրանից հետո նա պատվել է ևս երեք անգամ (1999, 2000, 2005)։ 1999 թվականին Հեյլի Ուիքենհայզերը աշխարհի առաջնությունում նվաճել է ևս մեկ ոսկե մեդալ և ճանաչվել մրցաշարի MVP:

Ունի աշխարհի առաջնության յոթ ոսկե մեդալ (1994, 1997, 1999, 2000, 2004, 2007, 2012) և երեք արծաթե մեդալ (2005, 2008, 2009)։
1998 թվականի ձմեռային Օլիմպիական խաղերում, երբ կանանց հոկեյը առաջին անգամ ներկայացվել է օլիմպիադայում, եղել է Կանադայի հավաքականի անդամ։ 21 խաղ է անց կացրել Կանադայի հավաքականի կազմում նախաօլիմպիական առաջնության ժամանակ։ Կանադայի հավաքականն այս Օլիմպիադայում նվաճել է արծաթե մեդալ։ Ուիքենհայզերի ելույթն 1998 թվականի Օլիմպիադայում այնքան է տպավորել Կանադայի տղամարդկանց հավաքականի գլխավոր մենեջեր Բոբի Քլարկին, որ նա Հեյլիին հրավիրել է մասնակցելու 1998-1999 թվականներին տեղի ունեցող «Ֆիլադելֆիա ֆլայեր» մարզումային ճամբարին։ 2002 թվականին հրավիրվել է Կանադայի հավաքական՝ մասնակցելու Սոլթ Լեյք Սիթիում կայացած Ձմեռային օլիմպիական խաղերին։ Կանադան նվաճել է ոսկե մեդալ՝ եզրափակչում հաղթելով ԱՄՆ-ի հավաքականին։ Ուիքենհայզերը ճանաչվել է մրցաշարի MVP-ն, ինչպես նաև դարձել է լավագույն ռմբարկու։ 2006-ի ձմեռային Օլիմպիական խաղերում Կանադան կրկին նվաճել է ոսկե մեդալ։ Հետո, նվաճել է երկու ոսկե մեդալ՝ Վանկուվերում և Սոչիում հաղթելով ԱՄՆ-ի հավաքականին (2-0, 3-2)։ Թիմային 276 խաղերի արդյունքում դարձել է 168 գոլի և 211 գոլային փոխանցումների հեղինակ և թիմում գրանցել լավագույն արդյունքը։

Հաջողություններ 
 2004 թվականին արժանացել է Նիփիսինգ համալսարանի պատվավոր աստիճանի։
 2007 թվականին ճանաչվել է Կանադայի կանանց հավաքականի ամենաարժեքավոր խաղացող։
 2007 թվականին արժանացել է Բոբի Ռոսենֆելդ մրցանակի։
 2011 թվականին ճանաչվել է Կանադայի հավաքականի տարվա լավագույն խաղացող։
2011 թվականին հաղթել է Բրոդրիք Թրոֆը (պարգևատրվում է Կանադայի միջհամալսարանական կանացի սառցե հոկեյի ամենալավ խաղացողը։
2014 թվականին ներառվել է Կանադայի փառքի ծառուղում։
2019 թվականի հունիսի 25-ին ներառվել է Հոկեյի փառքի սրահում։
2021 թվականին ներառվել է Կանադայի արևմտյան փառքի սրահում։

Ծանոթագրություններ

Արտաքին հղումներ 
 http://www.hayleywickenheiser.com  Պաշտոնական էջ
 Հեյլի Ուիքենհայզերը տղամարդկանց և կանանց հոկեյի մասին 2010 թվական հոկտեմբերի 14
 Հեյլի Ուիքենհայզեր Տեսանյութը «Ստեղծողներ։ Ամերիկա ստեղծող կանայք»վավերագրական ֆիլմից

 
Կանադացի օլիմպիական չեմպիոններ
Կանադացի հոկեյիստներ
Միջազգային օլիմպիական կոմիտեի անդամներ
Օլիմպիական խաղերի արծաթե մեդալակիրներ
Օլիմպիական չեմպիոններ
Կանադացի օլիմպիական մարզիկներ